**Muistio**

Teatteritreffit Lapinlahden Lukio

Aika: 11.11.2015 kello 18-20

Paikalla:

Suvi Jääskeläinen, Tanssiteatteri Williwisio

Osmo Niskanen, Alapitkän Nuorisoseura

Jaana Valta, Alapitkän Nuorisoseura

Erkki Lipponen, Heinäahon näytelmäpiiri

Eveliina Ikäläinen, Teatteri Hulluviima

Olavi Lyytikäinen, Alapitkän Nuorisoseua

Anneli Valta-Lisitsin, Heinäahon näytelmäpiiri

Kari Kankaanranta

Kirsti Tiirikainen, Lapinlahden kunta

Salla-Mari Koistinen, Yhteistyötä teatterista -hanke

Anja Lappi, Anya Productions Oy

Teatteritreffien aiheena oli ”teatterintekijät”. Anja Lappi Anya Productionsista esitteli teatterin tekemistä tuotannollisesta ja näyttelijän näkökulmasta. Anja Lappi on ollut perustamassa Tanssiteatteri Minimiä ja on pitkän linjan kulttuurialan ammattilainen. Tällä hetkellä Anya Productions toimii Satamankulmassa, josta on kehittymässä kohtauspaikka kulttuurin eri alojen, matkailijoiden ja paikallisten käyttöön.

Hyvin suunniteltuun tuotantoon on näyttelijän helppo lähteä mukaan. Harrastajateatterille tyypillistä on, että sitä tehdään intohimoisesti. On ihmisiä, jotka haluavat esiintyä ja on ihmisiä, jotka eivät halua esiintyä, mutta haluavat olla mukana porukassa; kaikkien työpanos on tärkeä osa kokonaisuutta.

Vaikka kulttuuri on muuttunut 24/7 kulttuuriksi media- ja laitemaailman myötä, on teatterin katsomisen merkitys yhä iso. Spontaania käymistä ja tekemistä teatterin suhteen olisi kuitenkin kannustettava, jotta kohtaaminen tulee mahdolliseksi. Markkinoinnissa voi käyttää videoita ja kuvia mieluummin kuin pelkkiä tekstejä. Teatterin tekemiseen mukaan tuleminen voi viedä kauan aikaa, jos positiiviset kontaktit puuttuvat.

Positiivisen törmäämisen mahdollisuus on ollut esimerkiksi Santeri ja Sataman arvoitus -teoksessa (video löytyy <https://www.youtube.com/watch?v=zeXqmk5k7rA>), jossa esiintyjät ja yleisö kiersivät Kuopion Satamassa noin 700 metrin matkan ja katsomiskokemukset muodostuivat satamasta löytyvissä kohteissa, kuten puisto, Lignell & Piispasen -vene, vanha piippu ja Scandinc-hotel. Kierros päättyi Scandicille, jossa mehutarjoilu. Teokseen liittyviä seikkoja olivat muun muassa se, että sitä oli hankala myydä, sillä vaikka kiertävää teatteria on tehty, oli se yleisölle uusi kokemus. Yleisö kuitenkin piti esityksestä suuresti ja ennakko-oletukset siitä, etteivät lapset esimerkiksi jaksa keskittyä koko tuntia ja kierrosta, kumoutuivat esitysten aikana. Esityksiin ei myöskään voinut osallistua suurta joukkoa katsojia, jotta kontakti yleisöön säilyy, sitä ei siis tehty lipputulojen takia. Kokemuksena kiertävästä teatteriesityksestä voi koostaa sen, että kokeileviin esityksiin kannattaa hankkia yhteistyökumppani(t), jolla esiintymispaikat valmiina ja mahdollisuus tukea sisältöä.

Olipa esitysmuotona kiertävä teatteri, sketsiryhmä tai perinteinen näytelmä on tuotantoprosessissa yhdistäviä tekijöitä. Se, mitä näkyy ulospäin, on jäävuorenhuippu ja kaikki taustalla tapahtuva heijastuu siihen. Yleisö voi siis aistia, onko esityksen tekeminen ollut miellyttävää, vai onko tuotannossa ollut kitkaa. Kitkaa voi vähentää yhteisillä pelisäännöillä, joista sovitaan ajoittain, esimerkiksi aina uuden tuotannon alussa. Anja Lappi suosittelee, että teattereilla pidettäisiin yhteinen kick off-tilaisuus, jossa vietetään aikaa rennosti yhdessä ja suunnitellaan tulevaisuutta ilman, että tiedetään välttämättä vielä, mikä seuraava produktio tulee olemaan. Yhdessä olo auttaa yhteisten sääntöjen ja sävelen löytämisessä myös esitystä tehdessä.

Toinen Anja Lapin suosittelema keino liittyy tilanteisiin, joissa on erimielisyyksiä tai tyytymättömyyttä. Jos esimerkiksi näyttelijöillä tulee ongelmia henkilökemiassa tai joku on tyytymätön ohjaajan ratkaisuihin, sovitaan, että asiat käsitellään niille varatussa palaverissa. Erikseen pidettävä palaveri voi olla ensi-illan jälkeen, jolloin tilaisuus sopii hyvin purkupalaveriksi koko prosessista. Usein ensi-illan jälkeinen tilaisuus pudottaa osan käsiteltävistä asioista pois asialistalta, kun niitä on ollut aikaa miettiä.

Lisäksi epäselvien vuorovaikutustilanteiden ja erilaisen harjoitustilanteiden käsittelemisen apuna kannattaa käyttää draamaa. Kirjoitetaan tilanteita lapuille, otetaan kuviteltu ympäristö, esimerkiksi Etelä-Pohjanmaan teatteri, ja draaman avulla havainnollistetaan, mitä tilanteissa tapahtui. Ulkoapäin katsottuna tilanteeseen saa etäisyyttä ja sen käsittelyyn voi osallistua useampi sellainen henkilö, joita tilanne on koskettanut. Pointtina keinoissa on se, että teatteriharrastus on harrastus siinä missä jalkapallokin ja joukkueilla ja peleissä on säännöt. Valmentaja (=ohjaaja/tuottaja/muu langat käsissään pitävä henkilö) pitää huolen, että yhteisiä sääntöjä noudatetaan harjoituksissa, jotta kaikilla osallistujilla on yhteinen tavoite ja turvallinen paikka harrastaa.

Tuotantosuunnitelma on hyvä tehdä, jotta voidaan ennakoida myös ongelmatilanteita. Kaikkea ei tietenkään voi suunnitella ja ennakoida, mutta kirjoitetut tuotantosuunnitelmat auttavat useimmissa tilanteissa viemään prosessin läpi. Niiden avulla on myös hyvä tilaisuus käydä läpi toimintatapoja, niin opitaan, kuka tekee mitenkin. Silloin vältytään esimerkiksi sellaisilta yllätyksiltä, jonka Anja Lappi kertoi säveltäjän ja tanssiesityksen tuotannon osalta, kun tanssijat ja tuotanto odottivat säveltäjää harjoituksiin, mutta säveltäjä oli koko ajan suunnitellut tekevänsä sävellykset toisaalla niiden aineistojen perusteella, mitä tuotannosta oli tarjottu. Asiasta ei vain koskaan keskusteltu etukäteen.

Yhteinen tuotantosuunnitelma mahdollistaa ainakin teoriassa sen, että prosessiin osallistujat pääsevät näkemään, mitä tehdään ja projektinhallinnan näkökulmasta yhteinen tuotantosuunnitelma vahvistaa kokonaisuutta. Tuotantosuunnitelma on kollektiivinen sopimus siitä, miten tehdään. Tehtävien jakaminen helpottaa myös ympärivuotisen markkinoinnin muistamisessa.

Lisää Anjan vinkkaamia videoita, joita kannattaa katsoa markkinointilasien läpi:

<https://www.youtube.com/watch?v=Sbyc-yhxr5c>  
<https://www.youtube.com/watch?v=PzPrjfSZ4K8>  
<https://www.youtube.com/watch?v=Rp38X8E-nbs>

Liitteenä Tuotantosuunnitelmapohja, Anja Lappi, Anya ProductionsTeatterin osaamiskeskuksen esittely, Pasi Saarinen   
- Harrastajateattereiden Improliigan esittely, Tero Sarkkinen  
- Harrastajateatteritoiminnan mahdollisuudet Itä-Suomessa, Pasi SaarinenTeatterin osaamiskeskuksen esittely, Pasi Saarinen   
- Harrastajateattereiden Improliigan esittely, Tero Sarkkinen  
- Harrastajateatteritoiminnan mahdollisuudet Itä-Suomessa, Pasi Saarinen